मैया बिटिआर नि गाहाय मावफुं सोद्रोमा प्रमद बर बिथाङा बिटिआऱ खुंथायनि बान्जायनायाव कक्राझारनि बडफा नोगोराव गिबि खेबनि थाखाय बिटिआर युथ कनक्लेभ 2021 हाबाफारियाव कक्राझार आरो चिरां नि गुबुन गुबुन फरायसालिमा नि ग्रेजुवेत आरो पस्त ग्रेजुवेत फरायसाफोरजों मोगा मोगि सोंनाय फिननाय हाबाफारियाव बाहागो लायो।  बिथाङआ फरायसा फोरजों सोंनाय फिननाय खालामो आरो जंनाफोरखौ सुस्रांनो नाजागोन होनना बुङो।  बे हाबाफारियाव बिटिआर सोरखार नि मावफुं सोद्रोमा अरुप कुमार दे, दिगन्त बरुवा, रेवरेवा नार्जिहारि, दावबायसा बर बिथांमोनजों लोगोसे प्रिन्सिपाल चेक्रेतारि अनन्त लाल गियानि, कक्राझारनि पुलिस बिबानगिरि राकेश रोशन बिथांमोना बाहागो लादोंमोन।
 मैया प्रमद बर बिथाङा बिटिआर नि 676 सोरखआरि नङि फरायसालि फरायसालिमा आरो बेनि 2160 फोरोंगिरिफोरनो थिसनलाय बो होदोंमोन।  623 फरायसालि नि 1559 फोरोंगिरि, 35 गोजौ आरो जौसिन नि 385, 18 कलेज नि 158 आरो द्रप आउत जानाय 58.
 एपिएससि नि गोदान चेयारमेन एबा मासिगिरि,राजिब कुमार बरा बिथांनो बिबान होनाय जायो।  बिथाङा आजिरा मोननाय आइएएस।  बिथाङा दानि मासिगिरि अजन्ता नाथ नि मासिखौ लागोन।  बिथाङा राज्यपालनिफ्राय नङाब्ला राज्यपालजों सायखजानाय सोरबा सोरखारि अफिसारनिफ्राय समायखिरा लागोन।
 मुशलपुर आ सा 24 फरायसुलिफोरा स्कुति मोनदों।  प्रग्यान भारति स्किम नि सिङाव आसाम सोरखार आ होनाय डाँ बानिकान्त काकति बान्थाखौ मुशलपुर नि रेनब एकादेमि नि सा 24 फरायसुलिफोरा मोनो।
 काजिरङा निफ्राय ओंखारना फैनाय गान्दा नि गाग्लोबनायाव सासे सुबुंनि जिउ गोमायो।  काजिरङा नि नो गेलेकि गोखांनिबर गामियाव मैया सासे आबादारि बलोराम उरां खौ बुथारो।  आबादारि या फोथाराव थांनो होनना ओंखारलांदोंमोन।  बेयावनो गान्दा खौ लोगो मोनो आरो गाग्लोबजानायाव जायगायावनो थैयो।
 गारियाव फास्ततेग लागायनायनि जोबथा सम सिमा या 15 फेब्रुवारि।  सोरखारा तोल गेत आव जानाय लाइनफोरखौ बन्ध खालामनो थाखाय तोलगेत आव फास्ततेग लागायथआरनांगौ नि थिरांथा लादों।  15 फेब्रुवारि नि उनाव फास्ततेग नि गेजेरजों लानाय जागोन रां खौ, 15 नि उनाव तोल प्लाजा याव धोननि लेनदेन खालामनो हानाय नङा।  सोरबा फास्तेग लागायालासै तोलगेतखौ बारनो नागिरोब्ला 2 गुन जरिमाना होनो नांगोन होनना बुंदों।  हादरनि 300 सो तोलगेतआव फास्तेग नि बेबस्था खालामनाय जागोन, फास्तेग बायनो थाखाय बो तोल प्लाजाफोरखौ खुलिना होदों।  पेतिएम, एमेजन फोरनिफ्रायबो बायनो हायो गोसोब्ला।
 राहुल गान्धि या आसाम बिसायखथि नि थाखाय 14 फेब्रुवारिनिफ्राय बिसायखथि फोसावदिंनायखौ जागायगोन।  बिथआङा सिबसागर आव फैगोन।  आसामनि कंग्रेस नि आफादगिरि रिपुन बरा या बुंदों।  लोगोसे बिथआङआ साननैसो सिगाङाव, 20 जानुवारियाव मोन 5 दोलो जों लोगो नांनानै बिजेपि नि बेरेखा बिसायखथि गेलेगोन होनना बुंदोंमोन।
 36 थि राष्त्रिय जुनियर एथेलेतिक्स आव आसामनि मोनब्रै मेडेल।  थामथि सान आव हौवासाफोरनि 18 बोसोरनि खम नि त्रिपल जाम्प आव जोंसार बसुमतारि या 15 मितार बारनानै रुफा नि मेडेल मोनो, बिथाङा 3 सेन्टिमितारनि थाखआय नैथि याव थानांगौ जाबाय।  जोंसार आ कक्राझार नि बांगलदबा नि रबित बसुमतारि नि फिसाज्ला, कक्राझार साई आव सोलोंनाय।
 मैया नि आईएसएल आव मुम्बाई सिति एफ सि या गवा जों 3-3 गल आव द्र गेलेयो।  मुम्बाई नि जानानै 20 मिनित आव एइस बउमास, 26 आव ए ले फन्द्रे आरो 90 मिनित आव आर बरगेस,,, गवानि जानानै 45 याव जि मारतिन्स, 51 आव आइ आंगुल आरो 90+6 आवो आई पन्दिता।
 Eng- 578 & 178नैथि ईनिंस आव ईंग्लेन्द आ 178 रान आव नो अल आउत जायो, अस्विन आ सा 6 विकेत लानो हादों।  भारत आ देरहानो थाखाय 381 रान नांबावगोन दिनै सानसे नि गेजेराव, आखाय सा 9 विकेत दं। 